 Ọnụ Ọgụgụ 15  Jehova wee gwa Mozis okwu ọzọ, sị:Gwa ụmụ Izrel okwu, sị ha, Mgbe unu mesịrị banye nala nke ga-abụ ebe obibi unu, nke m ga-enye unu,unu ga-achụrụ Jehova àjà a na-esure nọkụ, àjà nsure ọkụ ma ọ bụ àjà a na-achụ iji mezuo nkwa pụrụ iche ma ọ bụ nke a na-enye nafọ ofufo ma ọ bụ noge ememme ndị unu na-eme noge a kara aka, site nìgwè ehi ma ọ bụ nìgwè ewu na atụrụ, iji chụọrọ Jehova àjà na-esi ísì ụtọ;onye na-eweta onyinye ya ga-ewetakwara Jehova àjà ọka bụ ntụ ọka e gwere nke ọma, ya bụ, otu ụzọ nụzọ iri nke otu ihe ọtụtụ efa, nke a gwara otu ụzọ nụzọ anọ nke otu ihe ọtụtụ hin mmanụ.Ị ga-ejikwa mmanya chụọ àjà ihe ọṅụṅụ, ọ ga-adị otu ụzọ nụzọ anọ nke otu ihe ọtụtụ hin, ya na àjà nsure ọkụ ma ọ bụ iji chụọ nwa ebule nke ọ bụla nàjà.Ma ọ bụ, ya bụrụ ebule, ị ga-achụ àjà ọka bụ ụzọ abụọ nime ụzọ iri nke otu ihe ọtụtụ efa ntụ ọka e gwere nke ọma, nke a gwara otu ụzọ nụzọ atọ nke otu ihe ọtụtụ hin mmanụ.Ị ga-ewetakwa mmanya ka ọ bụrụ àjà ihe ọṅụṅụ, ọ ga-adị otu ụzọ nụzọ atọ nke otu ihe ọtụtụ hin, ka ọ bụrụ ihe na-esi ísì ụtọ nye Jehova.Ma ọ bụrụ na i ji oké ehi na-achụrụ Jehova àjà nsure ọkụ ma ọ bụ àjà a na-achụ iji mezuo nkwa pụrụ iche ma ọ bụ àjà udo,ị ga-eweta oké ehi ahụ, ya na àjà ọka bụ ụzọ atọ nime ụzọ iri nke otu ihe ọtụtụ efa ntụ ọka e gwere nke ọma, nke a gwara ọkara otu ihe ọtụtụ hin mmanụ.Ị ga-eweta mmanya iji chụọ àjà ihe ọṅụṅụ, ọ ga-adị ọkara otu ihe ọtụtụ hin, ka ọ bụrụ àjà na-esi ísì ụtọ nke a na-esurere Jehova nọkụ.Ọ bụ otú a ka a ga-eme mgbe ị na-achụ oké ehi ọ bụla ma ọ bụ ebule ọ bụla ma ọ bụ nwa ebule ma ọ bụ ewu nàjà.Nagbanyeghị ole unu pụrụ ịchụ nàjà, otú ahụ ka unu ga-eme nke ọ bụla dị ka ọnụ ọgụgụ ha si dị.Ọ bụ otú a ka onye ọ bụla bụ nwa afọ ga-esi na-achụ ihe ndị a nàjà mgbe o wetara àjà na-esi ísì ụtọ nke a na-esurere Jehova nọkụ.Ọ bụrụ na e nwere onye mbịarambịa binyeere unu dị ka ọbịa ma ọ bụ onye bi netiti unu, nọgbọ unu niile, ọ ga na-achụ àjà na-esi ísì ụtọ nke a na-esurere Jehova nọkụ, dị nnọọ ka unu kwesịrị ime, otú ahụ ka o kwesịrị ime.Unu onwe unu bụ ndị so nọgbakọ a na onye mbịarambịa nke bi dị ka ọbịa ga-enwe otu ụkpụrụ. Ọ ga-abụ ụkpụrụ nke na-adịru mgbe a na-akaghị aka ruo ọgbọ unu niile. Unu na onye mbịarambịa ga-abụ otu nihu Jehova.Otu iwu na otu mkpebi ikpe ga-adịrị unu, dịkwara onye mbịarambịa nke binyeere unu dị ka ọbịa.Jehova wee gwa Mozis, sị:Gwa ụmụ Izrel okwu, sị ha, Mgbe unu na-abata nala ahụ m na-akpọbata unu,ọ ga-erukwa na mgbe unu na-eri nri ala ahụ mepụtara, unu ga-enye Jehova onyinye.Unu ga-eji ntụ ọka nke si ná mkpụrụ mbụ unu mee achịcha ma weta ya dị ka onyinye. Unu ga-enye ya dị ka e si enye onyinye nke si nebe nzọcha mkpụrụ.Unu ga-enye ụfọdụ nime ntụ ọka nke si ná mkpụrụ mbụ unu ka ọ bụrụ onyinye a na-enye Jehova nime ọgbọ unu niile.Ọ bụrụ na unu emehie ihe, wee ghara ime ihe a niile e nyere niwu, bụ ihe Jehova gwara Mozis,ihe niile Jehova nyere unu niwu site nọnụ Mozis, malite nụbọchị Jehova nyere ha niwu gaa nihu ruo ọgbọ unu niile,ọ ga-erukwa na ọ bụrụ na e mere ihe ahụ namaghị ama nebe anya nzukọ unu na-ahụghị ya, nzukọ unu dum ga-eji nwa oké ehi chụọ àjà nsure ọkụ ka ọ bụrụ ihe na-esi ísì ụtọ nye Jehova, unu ga-achụkwa àjà ọka ya na àjà ihe ọṅụṅụ ya, dị ka usoro ya si dị, werekwa nwa ewu chụọ àjà mmehie.Onye nchụàjà ga-ekpuchikwara nzukọ ụmụ Izrel dum mmehie ha, a ga-agbagharakwa ha mmehie ahụ; nihi na e mere ya namaghị ama, ha onwe ha kwa wetara àjà a na-esurere Jehova nọkụ dị ka onyinye ha, wetakwa àjà mmehie ha nihu Jehova nihi ihe ha mere namaghị ama.A ga-agbaghara nzukọ ụmụ Izrel dum na ndị mbịarambịa bi dị ka ọbịa netiti ha, nihi na ndị ahụ niile mere ya namaghị ama.Ọ bụrụ na mkpụrụ obi ọ bụla emehie namaghị ama, ọ ga-eweta nne ewu na-agafebeghị otu afọ ka e were chụọ àjà mmehie.Onye nchụàjà ga-ekpuchiri mkpụrụ obi ahụ nke mehiere ihe mmehie ya, bụ onye mehiere nihu Jehova namaghị ama, ka e wee kpuchie mmehie ahụ, a ga-agbagharakwa ya.Otu iwu ga-adịrị ma nwa afọ Izrel ma onye mbịarambịa nke bi dị ka ọbịa netiti ha nihe banyere ime ihe namaghị ama.Ma mkpụrụ obi nke kpachaara anya mee ihe, ma ọ bụ nwa afọ ma ọ bụ onye mbịarambịa, o wee kwujọọ Jehova, a ga-ebipụ mkpụrụ obi ahụ netiti ndị ya.Nihi na ọ bụ okwu Jehova ka o leghaara anya, nihi na ọ bụkwa ihe o nyere niwu ka o mebiri, a ghaghị ibipụ mkpụrụ obi ahụ. Njehie ya ga-adị ya nisi.Mgbe ụmụ Izrel ka nọ nala ịkpa, otu mgbe, ha hụrụ otu nwoke ka ọ na-akpa nkụ nụbọchị izu ike.Ndị hụrụ ka ọ na-akpa nkụ wee kpọrọ ya bịakwute Mozis na Erọn na nzukọ ahụ dum.Ha wee kpọchie ya, nihi na e kwubeghị kpọmkwem ihe a ga-eme ya.Ka oge na-aga, Jehova gwara Mozis, sị: A ghaghị igbu nwoke ahụ, nzukọ ahụ dum ga-atụ ya nkume ná mpụga ebe unu mara ụlọikwuu.Nzukọ ahụ dum wee kpọpụta ya ná mpụga ebe ha mara ụlọikwuu wee were nkume tụgbuo ya, dị nnọọ ka Jehova nyere Mozis niwu.Jehova wee gaa nihu ịgwa Mozis, sị:Gwa ụmụ Izrel okwu, sị ha ka ha dụnye ihe dị yọrị yọrị nọnụ ọnụ ala uwe mwụda ha ruo ọgbọ ha niile, ha ga-adụnyekwa eriri na-acha anụnụ anụnụ nelu ebe ahụ a dụnyere ihe ahụ dị yọrị yọrị nọnụ ọnụ ala uwe mwụda ha,Ọ ga-abụkwara unu ihe dị yọrị yọrị nọnụ ọnụ ala uwe mwụda unu, unu ga-ahụ ya wee cheta ihe niile Jehova nyere niwu wee mee ha, unu esola obi unu na anya unu, bụ ihe unu na-eso wee na-enwe mmekọahụ rụrụ arụ.Ihe mere unu ga-eji mee ya bụ ka unu na-echeta ihe niile m nyere niwu ma na-eme ha, bụrụkwa ndị dị nsọ nye Chineke unu.Abụ m Jehova bụ Chineke unu, onye kpọpụtara unu nala Ijipt iji gosi na m bụ Chineke unu. Abụ m Jehova bụ Chineke unu. 